|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ** **ΓΕΝΙΚΗ ΓΡΑΜΜΑΤΕΙΑ ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** **-----** **ΓΕΝΙΚΗ ΔΙΕΥΘΥΝΣΗ ΠΡΟΣΩΠΙΚΟΥ** **ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ** **ΕΚΠΑΙΔΕΥΣΗΣ****ΔΙΕΥΘΥΝΣH ΔΙΟΙΚΗΣΗΣ ΠΡΟΣΩΠΙΚΟΥ****ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ****ΤΜΗΜΑ Α΄** ----- | **Βαθμός Ασφαλείας:** **Να διατηρηθεί μέχρι:****Βαθμός Προτεραιότητας:****Αθήνα, 19-11-2015****Αριθ. Πρωτ. : 186615/Ε2** |
| **Ταχ. Δ/νση: Ανδρέα Παπανδρέου 37****Τ.Κ. – Πόλη: 151 80 - Μαρούσι** **Ιστοσελίδα:** [**http://www.minedu.gov.gr/**](http://www.minedu.gov.gr/)**Πληροφορίες: Ευαγγελίδου Ε.****Τηλέφωνα : 2103443417****FAX: 210 3442867** | **ΠΡΟΣ : Πίνακας Αποδεκτών** **(μέσω ηλεκτρονικού ταχυδρομείου)****ΚΟΙΝ: Δ/νσεις Β/θμιας Εκπ/σης** **(μέσω ηλεκτρονικού ταχυδρομείου)** |

**ΘΕΜΑ: «Αναγνώριση προϋπηρεσίας»**

**Σχετ:** Η υπ’ αριθμ. πρωτ. 132812/Ε2/25-08-2015 (ΦΕΚ. 1842/τ. Β’/26-08-2015, ΑΔΑ: 6ΖΣΑ465ΦΘ3-97Α) Υπουργική Απόφαση

Αναφορικά με την προϋπηρεσία σας, που παρασχέθηκε στο πλαίσιο του Προγράμματος «*Κέντρα Δια Βίου Μάθησης ΑΠ7, ΑΠ8*» του Ε.Π. «*Εκπαίδευση και Δια Βίου Μάθηση*» του Ι.ΝΕ.ΔΙ.ΒΙ.Μ., βεβαίωση για την οποία συνυποβάλατε στην αρμόδια Δ/νση Δ/θμιας Εκπ/σης με την αίτηση αναπληρωτή/τριας ή/και ωρομίσθιου/ας εκπαιδευτικού, με σκοπό τη μοριοδότησή σας στους οικείους πίνακες σχολικού έτους 2015-2016, σας γνωρίζουμε τα εξής:

**1.** Στις διατάξεις των περ. α και β της **παρ.34** του **άρθρου 6** του **ν.3027/2002** (ΦΕΚ 152/28.06.2002 τ.Α΄), όπως αντικαταστάθηκαν και τροποποιήθηκαν με τις διατάξεις του **άρθρου 2** του **ν.3687/2008** (ΦΕΚ 159/01.08.2008 τ.Α’), του **άρθρου 6** του **ν.3848/2010** (ΦΕΚ 71/19.05.2010 τ.Α΄), της **παρ.1** του **άρθρου 59** και της **παρ.4ζ** του **άρθρου 60** του **ν.3966/2011** (ΦΕΚ 118/24.05.2011 τ.Α΄) [με τις οποίες αντικαταστάθηκαν και καταργήθηκαν διατάξεις της **παρ.9β** του **άρθρου 26** του **ν.3879/2010** (ΦΕΚ 163/21.09.2010 τ.Α΄)] και της **παρ.11** του **άρθρου 8** του **ν.4076/2012** (ΦΕΚ 159/10.08.2012 τ.Α΄), ορίζεται η προϋπηρεσία, η οποία προσμετράται στους ενιαίους πίνακες αναπληρωτών και ωρομισθίων.

**2.** Συνοπτική αναφορά στις ανωτέρω διατάξεις συμπεριλαμβάνεται στο προοίμιο («*έχοντας υπόψη*», παρ. **1**) της ανωτέρω σχετικής υπ’ αριθμ. πρωτ. **132812/Ε2/25-08-2015** Απόφασης του Αναπληρωτή Υπουργού Πολιτισμού, Παιδείας και Θρησκευμάτων (ΦΕΚ 1842/Β’/26-08-2015, ΑΔΑ: 6ΖΣΑ465ΦΘ3—97Α), με θέμα «*Πρόσκληση εκδήλωσης ενδιαφέροντος υποψήφιων εκπαιδευτικών Πρωτοβάθμιας και Δευτεροβάθμιας Εκπαίδευσης για ένταξη στους πίνακες αναπληρωτών και ωρομίσθιων εκπαιδευτικών σχολ. έτους 2015-2016, σύμφωνα με τις διατάξεις των παρ. 2, 3 και 4 του άρθρου 9 του ν.3848/2010 (ΦΕΚ 71/19.05.2010 τ.Α*΄)», ως μέρος του νομικού πλαισίου, δυνάμει του οποίου συντάχθηκαν οι πίνακες αναπληρωτών εκπ/κών για το τρέχον σχολ. έτος 2015-2016.

**3**. Εστιάζοντας στο ζήτημα της αναγνώρισης προϋπηρεσίας σε **Κέντρο Δια Βίου Μάθησης**, σας επισημαίνουμε ότι, με βάση τις προαναφερθείσες διατάξεις, αναγνωρίζεται προϋπηρεσία προσφερθείσα στο πλαίσιο της Δια Βίου Μάθησης, μόνον εφόσον αυτή εντάσσεται σε συγκεκριμένα προγράμματα και δράσεις του Υπουργείου Παιδείας. Αναλυτικότερα, από το συνδυασμό των ανωτέρω διατάξεων (παρ. **1** τουπαρόντος) και σχετικά με το αίτημά σας συνάγονται τα εξής:

«***34.α****. Όπου στις κείμενες διατάξεις αναφέρεται προϋπηρεσία προσωρινού αναπληρωτή ή ωρομίσθιου εκπαιδευτικού, νοείται αυτή που προσφέρθηκε****:*** *α) […]*

*ιζ) για την εφαρμογή καινοτόμων προγραμμάτων και λοιπών εκπαιδευτικών δράσεων* ***σε δημόσια σχολεία πρωτοβάθμιας και δευτεροβάθμιας εκπαίδευσης****, που υλοποιούνται από το Υπουργείο Παιδείας, Δια Βίου Μάθησης και Θρησκευμάτων στο πλαίσιο συγχρηματοδοτούμενων Πράξεων του Επιχειρησιακού Προγράμματος (Ε.Π.) «Εκπαίδευση και Δια Βίου Μάθηση» του Εθνικού Στρατηγικού Πλαισίου Αναφοράς (Ε.Σ.Π.Α.)*.

*β.**Προσμέτρηση των υπηρεσιών της υποπαραγράφου (α) γίνεται, εφόσον η πρόσληψη έχει γίνει από: i) […]*

*ix) το Υπουργείο Παιδείας, Δια Βίου Μάθησης και Θρησκευμάτων, για υπηρεσίες που προσφέρθηκαν στο πλαίσιο εφαρμογής καινοτόμων προγραμμάτων και λοιπών εκπαιδευτικών δράσεων στα δημόσια σχολεία πρωτοβάθμιας και δευτεροβάθμιας εκπαίδευσης, στο πλαίσιο συγχρηματοδοτούμενων Πράξεων του Ε.Π. «Εκπαίδευση και Δια Βίου Μάθηση» του Ε.Σ.Π.Α.».*

 **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

 **ΙΩΑΝΝΑ ΚΟΡΟΜΠΕΛΗ**